contributor_id stringclasses 3
values | instruction stringlengths 11 133 | output stringlengths 15 836 |
|---|---|---|
contributor_2 | Hvat er munurin millum suðuroyarmál og sandoyarmál? | Í sandoyarmáli eru formarnir vit og tit varðveittir, meðan suðuroyarmál brúkar okur og tykur. |
contributor_2 | Hvat er sunnanfjørðsmál? | Sunnanfjørðsmál umfatar málførini í Suðuroy og Sandoy. Tað er eyðkent við framburði av -ang- og -ank-, har ljóðið er eitt a-ljóð, meðan tað í restini av málførunum í Føroyum verður borið fram sum eitt e-ljóð. |
contributor_2 | Hví skriva vit -um í hvørjumfalli, tá ið vit siga -un? | Vit skriva -um, tí at summir sandoyingar søgdu -um við einum m-ljóði, og hetta ávirkaði skriftmálið. |
contributor_2 | Hvussu verður langt ó sagt í Sandoy? | Í vestanbygdunum í Sandoy (í Skálavík, Húsavík og Dali) og Skúvoy siga tey langt Ó líkasum í Suðuroy og Suðurstreymoy, meðan fólk í eystanbygdunum í Sandoy (í Skopun, heima á Sandi og á Skarvanesi) siga langt Ó líkasum í Vágum, Norðstreymoy, Eysturoy og Norðoyggjum. |
contributor_2 | Hvar siga tey okra og hvar okara? | Í sandoyarmáli verður "okara" brúkt, meðan "okra" verður brúkt í suðuroyarmáli. |
contributor_2 | Hví ljóða jólamenn, sum um teir eru úr Sandoy? | Jólamenn munnu ljóða, sum um teir eru úr Sandoynni, tí at jólamenninir í útvarpinum plagdu at vera úr Sandoynni. |
contributor_2 | Hvørjar oyggjar eru í Norðoyggjum? | Norðoyggjarnar eru Fugloy, Svínoy, Viðoy, Borðoy, Kunoy og Kalsoy. |
contributor_2 | Hvat er eyðkent við landslagið í Norðoyggjum? | Landslagið í Norðoyggjum er eyðkent við høgum, brøttum fjøllum. |
contributor_2 | Hvat er hægsta fjallið í Eysturoy? | Hægsta fjallið í Eysturoy er Slættaratindur, sum er 880 metrar høgt. |
contributor_2 | Hvussu stór er Eysturoy? | Eysturoy er 286 ferkilometrar til støddar. |
contributor_2 | Hvussu nógvir tindar í Norðoyggjum eru yvir 800 metrar? | Í Norðoyggjum eru 7 tindar, sum eru yvir 800 metrar. |
contributor_2 | Hvussu er ferðasambandið við Suðuroy? | Ferðasambandið við Suðuroy er sjóvegis við Smyril og luftvegis við tyrluni hjá Atlantsflogi. |
contributor_2 | Hvat er næststørsta oyggin í Føroyum? | Eysturoy er næststørsta oyggin í Føroyum. |
contributor_2 | Hvat er sermerkt við Beinisvørði í Suðuroy? | Beinisvørð er Føroya næsthægsta fuglaberg og er 470 metrar høgt. |
contributor_2 | Hvussu nógv fólk búgva í Eysturoy? | Í 2024 búðu uml. 12.500 fólk í Eysturoy. |
contributor_2 | Hvat er serligt við landslagnum í Suðuroy? | Landslagið í Suðuroy er sermerkt av djúpum firðum. Í Suðuroyinni er eisini stabbagrót at síggja. |
contributor_2 | Hvussu verður ferðasambandið við Norðoyggjar skipað? | Viðoy, Borðoy og Kunoy eru bundnar saman við byrgingum, og Fugloy, Svínoy og Kalsoy kunnu náast við báti ella tyrlu. Í 2006 varð Norðoyatunnilin tikin í nýtslu, soleiðis at fast samband fekst um Leirvíksfjørð. |
contributor_2 | Størstu bygdirnar í Suðuroy? | Størstu bygdirnar í Suðuroy eru Tvøroyri og Vágur. |
contributor_2 | Hvat verður fatað sum Norðurstreymoy? | Norðurstreymoy er vanliga fatað sum norðastu tveir triðingarnir av Streymoynni. Á eystursíðuni gongur markið millum Kollafjørð og Kaldbaksfjørð (sokallaða Hórisgøta), og á vestursíðuni gongur markið millum Skæling og Norðradal. |
contributor_2 | Hvat er longtsa bygd í Føroyum? | Tað verður sagt, at Kollafjørður er longsta bygd í Føroyum. |
contributor_2 | Hvør høvdingur er grivin í Skúvoy? | Sigmundur Brestisson er grivin í Ólansgarði í Skúvoy. |
contributor_2 | Hvussu verður fuglurin í Skúvoy gagnnýttur? | Skúvingar hava í øldir tikið bæði egg og fugl, sum hevur verið eitt gott ískoyti til húsarhaldið. |
contributor_2 | Hvar liggur vatnorkuverkið í Vági? | Vatnorkuverkið liggur í Botni í Vági. Tað varð bygt í 1921. |
contributor_2 | Hvat er Páls høll? | Páls høll er ein svimjihylur í Vági í Suðuroy. Hann hevur Føroya fyrsta 50 metra svimjihyl. Svimjilhylurin er uppkallaður eftir svimjaranum Páli Joensen, sum er úr Vági. |
contributor_2 | Hví er drunnhvítin so týdningarmikil í Nólsoynni? | Í Føroyum heldur mest drunnhvíti til í Urðuni í Nólsoy. Summi meta, at drunnhvítastovnurin í Nólsoy er tann er størsti drunnhvítastovnurin í heiminum. Umleið 50 túsund drunnhvítapør eiga í Nólsoy. |
contributor_2 | Hvørji lond hava enskt sum móðurmál? | Stórabretland, USA, Kanada, Avstralia, Írland, Nýsæland og Suðurafrika eru dømi um lond, har enskt er móðurmál. |
contributor_2 | Hvussu nógv fólk tosa enskt sum móðurmál? | Umleið 372 milliónir fólk tosa enskt sum móðurmál. |
contributor_2 | Fortel mær um munin á 'a' og 'an' á enskum. | ‘A’ verður brúkt framman fyri hjáljóð, og ‘an’ verður brúkt framman fyri sjálvljóð. |
contributor_2 | Hvat er høvuðsinntøkan í føroyska útflutninginum? | Størsti parturin av útflutninginum er fiskur og fiskaúrdráttir. |
contributor_2 | Nevn tær týdningarmestu tilfeingisvinnurnar í Føroyum. | Tilfeingisvinnur í Føroyum eru landbúnaður, fiskiskapur og alivinna. |
contributor_2 | Hvør brúkar føroyska skjaldarmerkið? | Føroyska skjaldarmerkið kann verða nýtt av føroyskum stjórnarráðum og sendistovum. |
contributor_2 | Hvør lond eru í Norðurlondum? | Finnland, Áland, Svøríki, Danmark, Noreg, Føroyar, Ísland og Grønland. |
contributor_2 | Hvussu nógv fólk búgva í Norðurlondum? | Fleiri enn 27 milliónir fólk búgva í Norðurlondum. |
contributor_2 | Hvussu nógv prosent av Norðurlondum er Grønland? | Grønland er uml. 60 % av samlaða landaøkinum í Norðurlondum. |
contributor_2 | Hvat eru Svalbarð og Bjarnoyggin? | Svalbarð og Bjarnoyggin eru norskar oyggjar uttan sjálvstýri. |
contributor_2 | Sig, hvørji mál verða tosað í Norðurlondum. | Í Norðurlondum verða hesi málini tosað: føroyskt, norskt, danskt, svenskt, íslendskt, finskt, grønlendskt og fleiri sámisk mál. Harumframt verður ein rúgva av øðrum málum tosað av tilflytarum úr øðrum londum. |
contributor_2 | Hvør kristnaði Føroyar? | Sigmundur Brestisson kristnaði Føroyar uml. ár 1000. |
contributor_2 | Hvussu nógv fólk doyðu av svartadeyða í Norðurlondum? | Í Norðurlondum doyði umleið helvtin av fólkinum doyði, meðan svartadeyði reikaði. |
contributor_2 | Hvat var Kalmarsamveldið? | Kalmarsamveldið var eitt samveldi millum Danmark, Noreg og Svøríki. |
contributor_2 | Hvat hendi við Føroyum undir seinna heimsbardaga? | Onglendingar tóku Føroyar undir seinna heimsbardaga og vardu tær. |
contributor_2 | Hvørji lond hava krossfløgg? | Næstan øll fløgg í Norðurlondum eru krossfløgg. Undantøkini eru grønlendsku og sámisku fløggini. |
contributor_2 | Hvør er munurin á revsiábyrgd hjá løgfrøðiligum persónum og einstaklingum? | Revsilógin ásetur, at løgfrøðiligir persónar kunnu revsast við sekt, meðan einstaklingar kunnu revsast við fongsul ella sekt, alt eftir brotsverkinum. |
contributor_2 | Hvat er kravt fyri at ein gerð skal kunna revsast? | Ein gerð skal vera heimilað við lóg sum revsiverdig, og treytir fyri revsingarbæri skulu vera loknar sambært § 1 í Revsilógini. |
contributor_2 | Nær kann ein brotsroynd verða revsað? | Brotsroyndir kunnu revsast, tá ið tær miða eftir at fremja ella elva til eitt brotsverk, og lógarbrotini kunnu dømmast til meira enn 4 mánaðar fongsul, sambært § 21 í Revsilógini. |
contributor_2 | Kanst tú forklára, hvat "treytað fongsulsrevsing" er? | Treytað fonsgsulsrevsing merkir, at tann dømdi fær eina royndartíð, har hann skal halda ásettar treytir. |
contributor_2 | Hvat er samfelagstænasta? | Samfelagstænastu er sambært § 62 í Revsilógini ólønt arbeiði, sum tann dømdi skal gera í eitt ásettan tíðarskeið sum ein partur av einum treytaðum dómi. |
contributor_3 | Hvat er freistin at lata inn sjálvuppgávuna? | Skattaálíkningin skal verða gjørd í seinasta lagi 31. oktober árið eftir, at inntøkuárið er úti. |
contributor_3 | Hvat skal TAKS gera, um sjálvuppgávan ikki er góðtikin? | TAKS skal boða skattgjaldaranum at koma á fund við umboð fyri TAKS ella geva honum møguleika til skrivliga at veita greiniligar upplýsingar og prógv. |
contributor_3 | Nær sendir TAKS skattalistar út til kommunurnar? | TAKS sendir 2. yrkadag í november kommununum ein lista við skattskyldugu inntøkuni hjá hvørjum einstøkum skattgjaldara í kommununi. |
contributor_3 | Hvat eru reglurnar fyri at endurmeta skattaálíkning? | TAKS kann ikki gera, broyta ella taka upp aftur skattaálíkningar seinni enn 3 ár eftir, at sjálvuppgáva skal latast inn. |
contributor_3 | Sig mær um fráboðanir til skattgjaldara eftir broytingar í skattaálíkning | TAKS skal skrivliga gera skattgjaldaran kunnugan við broytingina av inntøku hansara og vegleiðing um kærumøguleika. |
contributor_3 | Nær kann TAKS endurmeta skattaálíkningar? | TAKS kann endurmeta skattaálíkningar eftir kæru ella nærri kanning innan 3 ár frá inntøkuári. |
contributor_3 | Fortel um bindandi svar hjá TAKS | Øll kunnu frá TAKS fáa bindandi svar upp á spurning um skattligar avleiðingar. |
contributor_3 | Hvat er gjaldið fyri bindandi svar hjá TAKS? | Kr. 2.100 fyri bindandi svar sbrt. § 12, stk. 1. |
contributor_3 | Hvussu eitur siðbundni føroyski búnin? | Siðbundni føroyski búnin verður nevndur føroysku klæðini ella føroyski búnin. |
contributor_3 | Nær verður føroyski búnin vanliga brúktur? | Føroyski búnin verður vanliga brúktur til føroyskan dans, til ávísar hátíðarløtur og á ólavsøku. Summi brúka hann eisini at verða vígd ella fermd í. |
contributor_3 | Nær byrjaði siðurin við at brúka føroysk klæðir? | Trupult er at tíðarfesta, nær siðurin við føroyskum búnum hevur tikið seg upp. Í 19. øld kom tó ein skilnaður millum tey meira siðbundnu klæðini og tað, sum varð kallað donsk klæðir. Donsk klæðir vóru klædningar og kjólar keyptir uttanífrá. |
contributor_3 | Hvat helt Jens Christian Svabo um klæðini, sum føroyskar kvinnur brúktu? | Svabo skrivaði í 1782, at kvinnurnar í Føroyum alsamt løgdu seg eftir útlendskum klæðum og lótu seg í kjólar úr útlendskum tilfari. Hann helt, at kvinnur meiri enn menn fóru burtur frá gomlum siðum viðvíkjandi búnanum. |
contributor_3 | Hvat slag av tilfari varð nýtt til føroysku klæðini fyrr? | Ull, vaðmál, og vovið skjúrt varð typiskt nýtt til føroysk klæðir. |
contributor_3 | Nær byrjaðu fólk at brúka føroysk klæðir til serlig høvi? | Ábendingar eru um, at tað varð vanligari at brúka føroysk klæðir um tað mundið, tá tjóðskaparrørslan tók seg upp síðst í 1800-talinum. |
contributor_3 | Hví vórðu nøkur klæðir kallað ‘donsk klæðir’? | Summi klæðir vórðu kalla 'donsk klæðir', tí tey vóru keypt uttanífrá gjøgnum Kongaliga einahandilin. |
contributor_3 | Fortel mær um stakkin. | Stakkurin hevur verið veitslubúni, serstakliga brúðarkjóli, í øldir. Í gomlum døgum vóru tað tær ríkastu bóndakonurnar, ið áttu stakk. Hann gekk í arv, so gentur í fleiri ættarlið giftust í sama stakki. |
contributor_3 | Hvat fyri litir eru vanliga nýttir til stakkin? | Stakkurin verður seymaður úr himmalbláum, skarlaksreyðum ella grasgrønum klæði. Eisini verður hann seymaður úr svørtum klæði, tó hetta er meira sjáldsamt. |
contributor_3 | Hvat fyri prýði hoyrir til stakkin? | Til stakkin verður brúkt prýði so sum silkikragi, silvurbelti, floyalsbelti, maljur, stimi og stór ferhyrnt stakkanál við hangandi bløðum. |
contributor_3 | Hvat er ein sjóstúka? | Sjóstúkan er ein knæsíður, svartur vadmalsfrakki (kjóli), sum hevur uppruna sín í gerandisbúna hjá monnum fyri 150-200 árum síðan. |
contributor_3 | Nær gjørdist sjóstúkan stásbúni? | Sjóstúkan gjørdist stásbúni miðskeiðis í 19. øld. |
contributor_3 | Hvussu sær sjóstúkan út? | Sjóstúkan hevur liðageira, eitt bakstykki, víðar ermar í erva og svartar knappar. |
contributor_3 | Hvat fyri skógvar verða vanliga nýttir saman við sjóstúku? | Spenniskógvar verða vanliga nýttir saman við sjóstúku. |
contributor_3 | Hvat fyri hosur verða nýttar við sjóstúku? | Vanliga verða hvítar hosur nýttar saman við sjóstúku. |
contributor_3 | Hvat er ein stavnhetta? | Ein stavnhetta er hildin at hava verið ein tignarligur høvuðbúni, sum varð brúktur av stórbóndum og øðrum mætum monnum. |
contributor_3 | Nær varð stavnhetta nýtt av løgtingsformanninum? | Stavnhetta varð nýtt av løgtingsformanninum í 1930-árunum. |
contributor_3 | Nær varð stavnhetta nýtt av løgmanni? | Stavnhettan varð nýtt av løgmanni í 1950-árunum. |
contributor_3 | Hvør brúkti føroysku klæðini í gomlum døgum? | Bóndakonur og "vanligt" fólk brúktu føroysk klæðir til gerandis í gomlum døgum. |
contributor_3 | Hvat hevur broytt seg við føroyskum klæðum hesi seinastu árini? | Áhugin fyri føroysku klæðunum er nógv vaksin, serliga millum ungdómin. Serliga í kvinnubúnanum síggja vit nýggjar mátar at brúka føroysku klæðini. Vit síggja nógvar ymiskar litsamansetingar av bæði stimatroyggju, bristi og skjúrti; summar kvinnur brúka ikki turriklæði, og summar brúka ullinta troyggju ella blusu í stað... |
contributor_3 | Hvat er serligt við stakkinum? | Stakkurin er síður, skjúrtið hevur faldar, og lívið verður seymað við flundruryggi. Ermamar eru langar og trongar við lítlum uppslagi og pípaðari blondu framman. |
contributor_3 | Hvat hevur føroyski búnin til felags við tjóðbúnar í øðrum londum? | Eins og tjóðbúnar í mongum øðrum evropeiskum londum hevur føroyski tjóðbúnin uppruna sín í gerandisbúnanum miðskeiðis í 19. øld. |
contributor_3 | Nær varð fyrsta ítróttarstevnan í Føroyum hildin? | Fyrsta ítróttarstevnan í Føroyum varð hildin í 1899 í Miðvági. Her varð kappast í lopi, renning, kappkasting við steini og kappróðri. |
contributor_3 | Nevn fýra ítróttargreinar, sum vóru við á kappleiksstevnuni í 1899. | Lop, renning, kappkasting við steini og kappróður. |
contributor_3 | Nær varð Tvøroyrar Bóltfelag stovnað? | TB varð stovnað í 1892. |
contributor_3 | Hvørji eru tey trý elstu fótbóltsfeløgini í Føroyum? | Elstu fótbóltsfeløgini í Føroyum eru TB (1892), KÍ (1904) og HB (1904). |
contributor_3 | Hvar varð fyrsti kappróðurin í Føroyum hildin? | Fyrsti kappróðurin varð hildin á ólavsøku í Havn í 1887. |
contributor_3 | Hvat var Færøernes Boldspilunion? | Færøernes Boldspilunion var fyrsta royndin at skipa eitt fótbóltssamband í Føroyum. Tað varð stovnað í 1913. |
contributor_3 | Nær var Ítróttasamband Føroya (ÍSF) stovnað? | ÍSF varð stovnað í 1939. |
contributor_3 | Hvør var fyrsti formaður í Ítróttasambandi Føroya? | Poul E. Petersen, lærari í Mykinesi, var fyrsti formaðurin í ÍSF. |
contributor_3 | Hví vóru tað trupulleikar fyri suðuroyarfeløgini at luttaka í kappingum? | Tað var trupult fyri suðuroyarfeløgini at luttaka í kappingum, tí samferðsluviðurskiftini vóru ring, og tað var trupult at ferðast millum oyggjarnar. |
contributor_3 | Nær byrjaði mann at spæla hondbólt í Føroyum? | Føroyskur hondbóltur byrjaði í 1931 við Neistanum. |
contributor_3 | Hvør var fyrsta ítróttagrein, ið varð skipað eftir fótbóltinum? | Kappróðurin, ið varð tikin uppaftur í 1918. |
contributor_3 | Hvat er ÍSB? | ÍSB er Ítróttarsambandið fyri brekað, og føroyskir svimjarar hava vunnið hópin av heiðursmerkjum í altjóða kappingum. |
contributor_3 | Hvat hendi í føroyskum fótbólti í 1988? | FSF fekk limaskap í FIFA og UEFA, og Føroyar fingu møguleika at spæla í altjóða kappingum. |
contributor_3 | Nær varð dysturin millum Føroyar og Eysturríki, sum Føroyar vunnu, spældur? | Dysturin varð spældur tann 12. september 1990 í Landskrona. |
contributor_3 | Hvat var úrslitið av EM-undandystinum móti Eysturríki í 1990? | Føroyar vunnu 1-0 á Eysturríki. |
contributor_3 | Hvar vóru fyrstu Oyggjaleikirnir hildnir? | Teir vóru hildnir á oynni Mann í Írlandshavinum í 1985. |
contributor_3 | Hava Oyggjaleikirnir nakrantíð verið hildnir í Føroyum? | Ja, Oyggjaleikirnir vórðu hildnir í Føroyum í 1989. |
contributor_3 | Hvørja ávirkan hevur ÍSF havt á føroyskan ítrótt? | ÍSF hevur skipað ítróttin væl og gjørt, at flest allar ítróttargreinir hava regluligar kappingar. |
contributor_3 | Hvussu nógvir áskoðarar vóru til dystin millum HB og TB í 1924? | Millum 750 og 800 fólk sóu dystin. |
contributor_3 | Hvørjar ítróttagreinar hava limaskap í ÍSF? | Flestar ítróttagreinar í Føroyum hava nú limaskap í ÍSF. |
contributor_3 | Nær byrjaði tennis í Føroyum? | Tennis varð spælt í Gundadali frá 1937. |
contributor_3 | Hvat var endamálið við ÍSF? | Endamálið við ÍSF var at skipa ítróttin í Føroyum betur og fáa so mong ítróttafeløg sum gjørligt at gerast limir. |
contributor_3 | Hvør er Pál Joensen? | Pál Vitalis Joensen (f. 10. desember 1990) er ein føroyskur svimjari úr Vági. |
contributor_3 | Hvat ár luttók Pál Joensen í sínum fyrsta OL? | Hann luttók í Summar-OL 2012 í London. |
Subsets and Splits
No community queries yet
The top public SQL queries from the community will appear here once available.